**Meghívó Ballon Szakbizottság Ülésre**

Az MRSZ Ballon Szakbizottság vezetőségével egyetértésben a Szakbizottság soron következő ülését 2014. február 15. napján 10 órára hívom össze. Amennyiben a megjelölt időpontban az ülés nem határozatképes, a megismételt szakbizottsági ülés időpontja 2014. február 15. napján 11 óra. A megismételt szakbizottsági ülés a jelen meghívóban szereplő napirendi pontokban a megjelentek létszámától függetlenül határozatképes.

Az értekezlet helye: 1138 Budapest, Dagály u. 11/a

Napirendi pontok:

* Beszámoló a Szakbizottság 2013. évi tevékenységéről
* Beszámoló az MRSZ helyzetéről
* 2014. évi versenyek
* Az oktatás helyzete, és az ezzel kapcsolatos tennivalók
* A szakszolgálati engedélyek megszerzésével és meghosszabbításával kapcsolatos kérdések és feladatok megbeszélése
* Az üzemeltetéssel és üzemben tartással kapcsolatos feladatok megbeszélése
* A Ballon Szakbizottság Szervezeti és Működési Szabályzatának aktualizálása és jóváhagyásra történő felterjesztése az MRSZ Elnökségének
* Javaslat a Ballon Szakbizottság verseny rendezési szabályzatának módosítására. A 8.1.14; 8.2.16 és 8.3.14 pontok törlése
* A válogatott keret tagság feltételének módosítása
* A 2014. évi ranglista jóváhagyása, és ennek alapján a válogatott keret kijelölése, és jóváhagyásra történő felterjesztése az MRSZ Elnökségének.

A napirendi pontok fontosságára tekintettel kérlek benneteket, hogy minél többen vegyetek részt az értekezleten.

Üdvözlettel: Végh Sándor